CELEX: 31981D0109
Language: el
Date: 1981-02-10 00:00:00
Title: 81/109/ΕΟΚ: Απόφαση της Επιτροπής της 10ης Φεβρουαρίου 1981 περί τροποποίησης της απόφασης 80/755/ΕΟΚ «περί αδείας αποθέσεως των καθορισμένων ενδείξεων επί των συσκευασιών των σπόρων σιτηρών προς σπορά»

Avis juridique important

|

31981D0109

81/109/ΕΟΚ: Απόφαση της Επιτροπής της 10ης Φεβρουαρίου 1981 περί τροποποίησης της απόφασης 80/755/ΕΟΚ «περί αδείας αποθέσεως των καθορισμένων ενδείξεων επί των συσκευασιών των σπόρων σιτηρών προς σπορά»  

Επίσημη Εφημερίδα αριθ. L 064 της 11/03/1981 σ. 0013 - 0013 Φινλανδική ειδική έκδοση: Κεφάλαιο 3 τόμος 13 σ. 0022  Ισπανική ειδική έκδοση: Κεφάλαιο 03 τόμος 21 σ. 0050  Σουηδική ειδική έκδοση: Κεφάλαιο 3 τόμος 13 σ. 0022  Πορτογαλική ειδική έκδοση : Κεφάλαιο 03 τόμος 21 σ. 0050 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Φεβρουαρίου 1981  περί τροποποιήσεως της αποφάσεως 80/755/ΕΟΚ «περί αδείας αποθέσεως των καθορισμένων ενδείξεων επί των συσκευασιών των σπόρων σιτηρών προς σπορά»  (81/109/EOK)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων σιτηρών προς σπορά (1), όπως τροποποιήθηκε τελευταία από την οδηγία 79/692/ΕΟΚ (2), και ιδίως το άρθρο 10 παράγραφος 1 υπό α) τελευταία φράση,  Εκτιμώντας:  ότι, κατ αρχήν, οι σπόροι των σιτηρών προς σπορά δύνανται να τεθούν σε εμπορία μόνον εάν οι συσκευασίες τους είναι εφοδιασμένες με επίσημη ετικέτα, σύμφωνα με τις διατάξεις της οδηγίας 66/402/ΕΟΚ·  ότι επιτρέπεται, σύμφωνα με τις διατάξεις αυτές, η τοποθέτηση των καθορισμένων ενδείξεων, επί της συσκευασίας, κατά το πρότυπο της ετικέτας·  ότι μία τέτοια άδεια πρέπει να χορηγείται υπό προϋποθέσεις που εγγυώνται την ευθύνη της υπηρεσίας πιστοποιήσεως·  ότι η Επιτροπή έχει ήδη χορηγήσει άδεια με την απόφασή της 80/755/ΕΟΚ (3)·  ότι, κατά τη διάρκεια εφαρμογής της προαναφερθείσας αποφάσεως, εκρίθη πρόσφορη η τροποποίηση της αποφάσεως αυτής όσον αφορά τις ενδείξεις που θα εκτυπωθούν ή θα τεθούν με σφραγίδα επί της συσκευασίας, αφού πραγματοποιηθεί η λήψη δειγμάτων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 παράγραφος 2 της αποφάσεως της Επιτροπής 80/755/ΕΟΚ το κείμενο υπό γ) τροποποιείται ως ακολούθως:  - οι παραπομπές «παράρτημα IV, σημείο Α υπό α), 3.3α και 6» αντικαθίστανται από τις παραπομπές «παράρτημα IV, σημείο Α υπό α), 3 και 3α»,  - στη γερμανική μετάφραση οι λέξεις «nicht vor» αντικαθίστανται από τη λέξη «bei».  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 10 Φεβρουαρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 205 της 13. 8. 1979, σ. 1.  (3) ΕΕ αριθ. L 207 της 9. 8. 1980, σ. 37.